Klokken 13.45 i eftermiddag skrives der et stykke danmarkshistorie, når M/F Ærøsund sænkes kontrolleret ned på bunden af Svendborg Sund i Det Sydfynske Øhav.

Færgen, der gik på pension i 1999, bliver Danmarks største kombinerede dykkervrag og kunstige rev til glæde for dykkere og dyreliv.

Det er første gang, at man har fået tilladelse til at sænke så stort et skib i Danmark, og nedsænkningen har længe været til debat, inden Miljøministeriet og Kystdirektoratet gav grønt lys.

Læs også : Biolog-glæde: Søndag sænkes færge i Svendborg Sund

Stor forberedelse inden sænkning

M/F Ærøsund er forberedt sikkerhedsmæssigt til dykning, for den gamle færge er skåret sådan op, at man kan dykke tværs ned gennem færgen og dykke tværs igennem dækkene.

Desuden har færgen gennemgået et omfattende miljøoprensningsarbejde for at beskytte hav og fisk.

Læs også : Gammel færge får alligevel lov til at ende sine dage på havets bund

Vores Vejr oplevede forberedelserne fra nærmeste hold i tirsdags.